নতুন দল, নতুন গান, ‘মেলার গান ‘

ওয়েব ডেস্ক: বাংলায় গানের ব্যান্ডের সংখ্যা নেহাত কম নয়। আর সেখানেই কয়েকদিন আগে প্রকাশ্যে আসে বাংলার এক নতুন গানের দল ‘ হুলিগানইজম ‘(Hooligaanism)। আজ প্রকাশ পেল এই ব্যান্ডের প্রথম মিউজিক ভিডিও ‘মেলার গান’। তবে এই ব্যান্ডের কী বিশেষত্ব? অভিনেতা অনির্বাণ ভট্টাচার্য (Anirban Bhattacharya )এই দলে রয়েছেন। পাশাপাশি ব্যান্ডটির সঙ্গে যুক্ত রয়েছেন দেবরাজ ভট্টাচার্য, শুভদীপ গুহ, কৃশানু ঘোষ, সুশ্রুত গোস্বামী, নীলাংশুক দত্ত, প্রীতম দেব সরকার, সোমেশ্বর ভট্টাচার্য আর প্রীতম দাস।

এর আগে ‘হুলিগানইজম’ (Hooligaanism) দলটি কলকাতায় একটি কনসার্টের মাধ্যমে আত্মপ্রকাশ করে।

আর এবার ইউটিউবে এসভিএফ মিউজিকের (Svf music) পক্ষ থেকে প্রকাশ পেল তাদের প্রথম গান ‘মেলার গান’। মিউজিক ভিডিওটি পরিচালনার দায়িত্বে ছিলেন ঋদ্ধি সেন। তাঁদের সংস্থা ‘অডভেঞ্চারস’ ( odd ventures) গানের ভিডিওগ্রাফি করে, যে সংস্থার দায়িত্ব সামলান ঋদ্ধি, সুরঙ্গনা বন্দ্যোপাধ্যায় এবং রাজর্ষি নাগ।

নতুন দল ‘হুলিগানইজম’- এর নতুন এই অ্যালবামে রয়েছে মোট ৬টি গান, যার মধ্যে আজ সামনে এল তাঁদের প্রথম গান ‘মেলার গান’। যে গান আপনাকে এক নিমেষে ফিরিয়ে দিতে পারে আপনার এক টুকরো ছোটবেলা। জীবনচক্রের বাইরে গিয়ে একমুঠো বাতাস যে আপনাকে উপহার দিতে পারে। ইঁদুর দৌড়ের এই জীবন থেকে এই গানের মাধ্যমে কিছুক্ষণের জন্য নিজেকে আপনি সরিয়ে আনতেও পারবেন।

Powered by embed youtube video and casino-without-swedish-license.se

এক সাক্ষাৎকারে সুরঙ্গনার সঙ্গে হুলিগানইজম নিয়েও কথা বলে নিয়েছে কলকাতা টিভি অনলাইন। কী বললেন তিনি?

দেখুন অন্য খবর: মুক্তি পেল চেক ইন চেক আউটের প্রথম গান!

“কয়েক বছর আগে থেকেই অনির্বাণদা এবং তাঁদের দলের অন্যান্য সদস্যরা বাংলায় একটি নতুন গানের দল তৈরি করার কথা ভাবছিলেন। সেই কথা প্রথম দিন থেকেই জানতাম। কয়েক বছর আগে থেকেই তাঁরা নতুন গান তৈরিতে ব্যস্ত ছিল, এমনকী কয়েক জায়গাতে ইতিমধ্যেই পারফর্মও করেছে। আমাদের ‘স্বপ্ন সন্ধানী’ ফেস্টিভ্যালেও তাঁরা একবার পারফর্ম করেছিলেন। অনির্বাণদা, বাবানদা (শুভদীপ গুহ) , দেবরাজদার ব্যান্ড। চমৎকার এই ব্যান্ডের মিউজিশিয়ানরাও। অনির্বাণদার লেখা গান, বাবান দার দেওয়া সুর । তাঁদের ব্যান্ড নিয়ে তাঁরা যতটা প্রথম থেকে এক্সাইটেড, আমরাও ঠিক ততটাই। আমরা তো প্রথম দিন থেকেই এই দলের ভক্ত ছিলাম। আর তারপরেই অনির্বাণদা এবং এসভিএফ আমাদের অর্থাৎ আমি (সুরঙ্গনা), ঋদ্ধি এবং রাজর্ষিকে আমাদের সংস্থা ‘অডভেঞ্চারস’কে একটি সুযোগ দেয় তাঁদের ‘মেলার গান’ ভিডিও করার। গোটা গানটির ভিডিওগ্রাফির পরিচালনার দায়িত্বে ছিল ঋদ্ধি। সত্যি বলতে কি ‘হুলিগানইজম’ এর গানের লিরিক্স বলো, গানের মিউজিক বলো এত আলাদা, যা বাংলা ব্যান্ড হিসেবে নতুন পাওনা আমাদের কাছে।”

আধুনিক যুগে এক্সপেরিমেন্টাল গানের মাধ্যমে আত্মপ্রকাশ ঘটল এই নতুন দলের। সামনে তাদের দীর্ঘ পথ চলা। প্রকাশ পাবে এই অ্যালবামের আরও পাঁচটি গান। সবমিলিয়ে ৬টি। আর গান প্রিয় মানুষ এখন সেই আশাতেই দিন গুনছেন কবে প্রকাশ পাবে দলের অন্য গান।

দেখুন অন্য খবর

Powered by how to get embed code from youtube and how to cancel gamstop